Karsten Lauritzen (V) , Flemming Møller Mortensen (S) og Morten Thiessen (K) var tirsdag med Ingrid Buch på valgtour. Her skulle de med egne øjne skulle se, hvor hurtigt sygeplejerskerne på afdeling O2 må løbe hver dag. Og fra første minut, blev politikerne præsenteret for hverdagens realiteter: - Vi oplever, at vi ikke har personale nok til at passe alle de her patienter. Vi har massiv overbelægning - 110-120 procent - og har haft det, det sidste år. Vi kan ikke overkomme de almindelige sygeplejermæssige opgaver, lyder det fra Hanne Gotfredsen, der er sygeplejerske på den ortopædkirurgiske afdeling og som også nævner stressede kolleger og et psykisk arbejdsmiljø, der er til at blive syg af. - Vi snakker tit om et sygehusvæsen i verdensklasse, men jeg kan kun sige, at det sundhedsvæsen, vi har her, det er en discountmodel, siger hun videre, og lægger bolden over til de tre politikere. Hør hvad de har at sige til Hanne Gotfredsen og om sundhedspolitik i øvrigt i udsendelsen, du kan se ovenfor.
Tirsdag var tre folketingskandidater med Ingrid Buch på Valgtour. Turen gik til Aalborg Universitetshospital.